**Vincze Vivien és Kosztyi Judit 11. e (reál) osztályos tanulók.**

Eredményes, kitartó felkészülésüknek, szorgalmuknak köszönhetően számos nemzetközi, országos és megyei versenyen szerepeltek sikeresen.

Aktívan kutatnak a Debreceni Egyetemen. Kutatásaikkal a hazai verseny megnyerése után Magyarországot képviselték az angol nyelvű versenyen, az Ifjú Kutatók Nemzetközi Konferenciáján (Interantional Conference of Young Scientists) Törökországban, ahol Vincze Vivien bronzérmet szerzett poszterével. Vivien emellett a Debreceni Egyetem Gyógyszertudományi Karának Természettudományos Versenyén 11. helyezést ért el. Kosztyi Judit a Tudományos Diákköri Konferencia döntőse volt, amivel felvételi többletpontokat szerzett.

A mai világban nagy előny, hogy csapatban is együttműködni tudó diákok együttműködési kompetenciája kimagasló. Szívesen és eredményesen dolgoznak együtt, az országos "Erdei utakon" irodalmi és biológiai vetélkedő 7. helyezettjei. A Curie Környezetvédelmi Emlékverseny területi 1., országos 3. helyezettjei.

Magas munkabírással, magas teljesítőképességgel rendelkeznek.